Diari Oficial de la Generalitat Valenciana


Sumari del DOGV 7958, del 16-01-2017 (2016/10828)

Informació pública de la modificació puntual del Pla general d'ordenació urbana relativa al canvi d'ús de l'edifici situat al carrer de l'Antiga Senda de Senent, número 4.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10345


Data del document
:   29-12-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del Pla general d'ordenació urbana relativa al canvi d'ús de l'edifici situat al carrer de l'Antiga Senda de Senent, número 4. [2016/10920]  
El Ple de l'Ajuntament, en sessió realitzada el 22 de desembre de 2016, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual del Pla general d'ordenació urbana relativa al canvi d'ús de l'edifici situat en el carrer de l'Antiga Senda de Senent, número 4, a València, i sotmetre-la a informació pública durant un termini de 45 dies, per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis hauran d'indicar l'adreça electrònica per a consultar-la.  
Segon. Sol·licitar informe als serveis municipals de Patrimoni, Gestió Urbanística, Activitats, així com a Ocoval, amb la finalitat que aquest últim demane, remeta i coordine els informes preceptius de les entitats subministradores dels serveis públics urbans que pogueren resultar afectats.  
Tercer. Comunicar l'inici de la fase de consulta a la Federació d'Associacions de Veïns de València, així com a les persones interessades en l'expedient.  
Quart. Procedir a la inserció en la pàgina web municipal www.valencia.es de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabacs, en el carrer d'Amadeu de Savoia, número 11.».  
  
I de conformitat amb el que estableix l'article 57, en relació amb el 53, de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, comptador de l'endemà de la publicació d'aquest acord en el Diari Oficial de la Generalitat Valenciana (DOGV). Durant eixe mateix termini es podran presentar suggeriments i omplir les enquestes incloses en l'estudi d'integració paisatgística.  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanisme, en compliment de l'article 53.2 de la LOTUP.  
  
València, 29 de desembre de 2016.- El secretari: Manuel Latorre Hernández.